
Text rozhodnutia
Súd: Krajský súd Banská Bystrica Spisová značka: 20Sd/325/2015 Identifikačné číslo súdneho spisu: 6015201381 Dátum vydania rozhodnutia: 25. 05. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6015201381.1 ROZSUDOK V MENE SLOVENSKEJ REPUBLIKY Krajský súd v Banskej Bystrici v konaní samosudkyňou JUDr. Jarmilou Badíkovou v právnej veci navrhovateľa: X. G., nar. XX. T. XXXX, bytom V. XXX/XX, XXX XX X., proti odporkyni: Sociálna poisťovňa, ul. 29. augusta č. 8, 813 63 Bratislava, o preskúmanie rozhodnutia o znížení sumy invalidného dôchodku takto r o z h o d o l : Rozhodnutie odporkyne č. XXX XXX XXXX X zo dňa 3. júla 2015 p o t v r d z u j e. Navrhovateľovi nepriznáva právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X z 03.07.2015 podľa § 73, § 112 ods. 4 a 6, § 82 zákona č. 461/2003 Z. z. o sociálnom poistení znížila navrhovateľovi sumu invalidného dôchodku od 20.08.2015 na sumu 292,90 Eur mesačne s odôvodnením, že podľa posudku posudkového lekára sociálneho poistenia, pobočky Banská Bystrica zo dňa 24.06.2015 pokles schopnosti navrhovateľa vykonávať zárobkovú činnosť od 24.06.2015 je 50 %. Navrhovateľ podal proti tomuto rozhodnutiu v zákonom stanovenej lehote návrh na preskúmanie, v ktorom poukázal na svoj zlý zdravotný stav a žiadal o jeho opätovné posúdenie. Odporkyňa v písomnom stanovisku zo dňa 03.11.2015 uviedla právne a skutkové dôvody, pre ktoré žiadala napadnuté rozhodnutie potvrdiť ako vecne správne. Krajský súd preskúmal napadnuté rozhodnutie a postup odporkyne pred jeho vydaním na pojednávaní dňa 25.05.2015 v zmysle § 250l OSP, oboznámil sa s pripojenými listinnými dôkazmi, vypočul odporkyňu, vec preskúmal v neprítomnosti navrhovateľa a dospel k záveru, že opravnému prostriedku navrhovateľa nie je možné vyhovieť. Súd ospravedlnil neprítomnosť navrhovateľa na pojednávaní a pri rozhodovaní vo veci prihliadol na dôvody uvedené v podanom opravnom prostriedku. Odporkyňa na pojednávaní žiadala napadnuté rozhodnutie zo dňa 3.7.2015 potvrdiť ako vecne správne. Plne sa pridržiavala písomného stanoviska SP zo dňa 3.11.2015 v ktorom je uvedené, že na základe kontrolnej lekárskej prehliadky bola navrhovateľovi znížená miera schopnosti vykonávať zárobkovú činnosť zo 70 % na 50 % a na základe opravného prostriedku bol jeho zdravotný stav opätovne posúdený s tým, že posudkový lekár ústredia potvrdil túto mieru poklesu schopnosti vykonávať zárobkovú činnosť. Podľa § 71 ods. 1 zákona č. 461/2003 Z. z. o sociálnom poistení poistenec je invalidný, ak pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Podľa ods. 2 cit. ust. dlhodobo nepriaznivý zdrav. stav je taký zdrav. stav, ktorý spôsobuje pokles schopnosti vykonávať zárobkovú činnosť a ktorý má podľa poznatkov lekárskej vedy trvať dlhšie ako jeden rok. Percentuálna miera poklesu zárobkovej činnosti podľa druhu zdravotného poistenia orgánov a systémov je uvedená v prílohe č. 4 k zákona č. 461/2003 Z.z. Posúdenie dlhodobosti nepriaznivého zdravotného stavu a jeho následkov na pracovnú schopnosť občana vyžaduje odborné lekárske vedomosti a vo veciach sociálneho poistenia aj pre účely súdneho konania ju vykonávajú posudkoví lekári. Podľa ust. § 153 ods. 5 zákona č. 461/2003 Z. z. lekársku posudkovú činnosť dôchodkového poistenia vykonáva posudkový lekár sociálneho poistenia príslušnej pobočky a posudkový lekár sociálneho poistenia ústredia Sociálnej poisťovne. Z hľadiska kritérií stanovených pre invaliditu podľa zákona č. 461/2003 Z. z. na základe opravného prostriedku posúdil zdravotný stav navrhovateľa posudkový lekár SP-ú so sídlom v Banskej Bystrici v posudku zo dňa 28.10.2015 pričom ako rozhodujúce zdravotné postihnutie uviedol choroby dýchacej sústavy, choroby dolných ciest dýchacích, nádory dýchacích ciest, pľúc a medzipľúcia po úplnom odstránení nádoru, s obmedzením pľúcnych funkcií stredne ťažkého stupňa, kapitoly VIII, oddiel B, položka 5, písm. c/ so záverom, že navrhovateľ je invalidný podľa § 71 ods. 1 cit. zákona, pretože pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou, miera poklesu schopnosti navrhovateľa vykonávať zárobkovú činnosť je 50 %. Posudkový lekár v posudku uviedol, že navrhovateľ trpí aj na tieto ochorenia zhubný nádor priedušiek a pľúc K., stav po hornej lobektómii vľavo pre zhubný nádor, chronický zápal priedušiek, kombinovaná porucha tukov na diéte. V celkovom posudku ďalej uviedol, že navrhovateľ mal v 01/2013 diagnostikovaný zhubný nádor priedušiek a pľúc. Podrobil sa onkologickej liečbe (6 cyklov chemoterapie) a následne operácii pľúc s odstránením horného laloka ľavých pľúc. Histologicky bol potvrdený spinocelulárny karcinóm K. stupeň II. Po chemoterapii a operácii s odstránením zhubného národu je nádorové ochorenie v remisii viac ako dva a pol roka, je len v dispenzárnej starostlivosti pneumológa s polročnými kontrolami. Opakovane robené funkčné vyšetrenie pľúc - spirometria je v norme, bez preukázania obštrukčnej pľúcnej choroby. Miera poklesu schopnosti vykonávať zárobkovú činnosť pri stabilizácii nádorového ochorenia pľúc po viac ako 2 a po roku od operácie a chemoterapie s obmedzením pľúcnych funkcií ľahkého až stredne ťažkého stupňa je 50 %. Pre zrýchlenú srdcovú činnosť bol vyšetrený kardiológom, ktorý popisuje zvýšenú srdcovú činnosť len ako pozáťažovú. Túto ovplyvnil pomocou antiarytmika. Chronický zápal priedušiek je toho času v kľude, porucha metabolizmu tukov je ovplyvňovaná diétou. Ľavostranný zápal pľúc, ktorý prekonal v 10/2015 je toho času po antibiotickej liečbe v remisii. Uvedené ochorenia sú posudkovo nezávažné, nezvyšujú mieru poklesu schopnosti vykonávať zárobkovú činnosť. Posudkový lekár v pracovnej rekomandácii uviedol, že navrhovateľ môže vykonávať práce bez Týmto posudkom boli potvrdené závery posudku vyhotoveného posudkovým lekárom SP pobočky Banská Bystrica zo dňa 24.06.2015, ktorý bol podkladom pre napadnuté rozhodnutie a ktorým bola navrhovateľovi určená miera poklesu schopnosti vykonávať zárobkovú činnosť stanovená na 50 %. Posudkový lekár pobočky spísal s navrhovateľom zápisnicu o ústnom pojednávaní v súlade s § 189 zákona č. 461/2003 Z. z. o sociálnom poistení a navrhovateľ bol informovaný o všetkých skutočnostiach, ktoré sa týkajú posúdenia zdravotného stavu, posudku a miery poklesu schopnosti vykonávať zárobkovú činnosť. Posudkový lekár spísal aj odborný posudok o invalidite. Podľa ust.§ 132 O.s.p. dôkazy súd hodnotí podľa svojej úvahy, a to každý dôkaz jednotlivo a všetky dôkazy v ich vzájomnej súvislosti; pritom starostlivo prihliada na všetko, čo vyšlo za konania najavo, včítane toho, čo uviedli účastníci. Krajský súd hodnotil napadnuté rozhodnutie, posudky posudkových lekárov na pojednávaní v zmysle citovaného ustanovenia a nadobudol presvedčenie, že rozhodnutie spĺňa náležitosti stanovené zákonom a že posudky boli vypracované po náležitom lekárskom vyšetrení, po zvážení všetkých okolností namietaných navrhovateľom a že závery vychádzajú zo súčasného zdravotného stavu navrhovateľa. Krajský súd považoval posudky za objektívne, komplexné a presvedčivé a preto akceptoval ich závery. Vzhľadom na zhodnosť záverov posudkov ohľadne zdravotného postihnutia navrhovateľa, súd dospel k záveru, že zistený skutkový stav u navrhovateľa nespĺňa požiadavky pre priznanie väčšieho percenta miery poklesu schopnosti vykonávať zárobkovú činnosť a preto napadnuté rozhodnutie odporkyne potvrdil ako zákonné a vecne správne. Navrhovateľ nepredložil súdu lekárske nálezy, ktoré by spochybnili vierohodnosť a odbornosť záverov posudkového lekára. Pre komplexné posúdenie veci súd považuje za potrebné uviesť, že v prípade zhoršenia zdravotného stavu navrhovateľa môže kedykoľvek požiadať príslušnú pobočku SP o prehodnotenie svojho zdravotného stavu, v danom prípade pre potrebu zvýšenia miery poklesu schopnosti vykonávať zárobkovú činnosť. Súd náhradu trov konania posúdil podľa § 250l v spojitosti s § 250k OSP, navrhovateľ v konaní nebol úspešný a preto mu súd nepriznal právo náhradu trov konania. Poučenie: Proti tomuto rozhodnutiu je prípustné odvolanie do 15 dní odo dňa jeho doručenia, písomne vo dvoch vyhotoveniach, prostredníctvom konajúceho súdu na Najvyšší súd SR v Bratislave. Odvolanie je možné podať len z dôvodov uvedených v ust. § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom roz- sahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

